- OKOMAANOKA
- <
- Ⅺ
- >

Ⅺ
Birori babere
Ⅰ 11:1: Ezek 40:3; Zak 2:1,2Inche nkaegwa emoti y’okorenga enga buna enyimbo, ngateebigwa, “Imoka, orenge Hekalu ya Nyasae amo negesasiimero na obare abwo bagosasiimera aroro. Ⅱ 11:2: Luk 21:24Na egoora eria ere isiko ye Hekalu oyetige, toyerenga, ekiagera abanto b’ebisaku bayeeirwe, na barabwo nabatache omochie omochenu ase engaki y’emetienyi emerongo ene na ebere. Ⅲ Inche ning’ee birori baane babere okobua gw’okobana, na barabwo inababane ase engaki y’amatuko elifu eyemo na amagana abere, na emerongo etano nomo, babeekeire chianga chi’echigunia.”
Ⅳ 11:4: Zak 4:3,11-14Abwo nabwo emete eria ebere y’emezeituni na ebibekerero biria bie chitaaya bibere biteneine ase obosio bw’Omonene bw’ense. Ⅴ Na omonto kararigie kobachanda, omorero norue ase emenwa yabo, orie ababisa babo. Omonto kararigie kobachanda, nemogwenerete aitwe. Ⅵ 11:6: a 1 Abar 17:1; b Okong’ 7:17-19; c 1 Sam 4:8Barabwo nigo bare nokobua gosieka igoro, erinde embura tetwa amatuko ’obobani bwabo, naende mbare nokobua gw’okoonchora amaache abe amanyinga, na goaka ense ase kera ogoakwa, koreng’ana buna baganetie. Ⅶ 11:7: a Dan 7:7; Okom 13:5-7; 17:8; b Dan 7:21Ekero bakoorire korua oborori bwabo eng’iti eria ekorwa ase eora y’abakuure nekore esegi na barabwo. Ero nebabue, ebaite bakwe, Ⅷ 11:8: Isaya 1:9,10na ebitondo ebio nabibeere ase enchera y’omochie oria omonene aase Omonene obo abambetwe. Ase okobayena omochie oyio erieta riaye nigo okorokwa Sodomu na Misiri. Ⅸ Na abanto ba kera egesaku, na eamate, na omonwa, na abe chinse chionsi, nabarigererie ebitondo ebio ase engaki y’amatuko atato na ekeng’ese, na tibakobitiga bitindekwe. Ⅹ Na abwo bamenyete ase ense nabachenge igoro ase bare na kogoka, na barabwo nabatomerane ebiegwa, ekiagera ababani baria babere bachandete abwo bamenyete ase ense. Ⅺ 11:11: Ezek 37:10Korende magega y’amatuko atato na ekeng’ese omoika bw’obogima korwa ase Nyasae okabasoa, bagatenena namagoro abo, na obwoba bogasoa abanto baria baabaroche. Ⅻ 11:12: 2 Abar 2:11Abaabani baria babere bakaigwa eriogi rinene korwa igoro rikobateebia, “Tiira gocha aa!” Bagatiira gochia igoro ase amare ime, na ababisa babo baabarigereretie. ⅩⅢ 11:13: Okom 6:12; 16:18Na ase ensa eria ekaba omotengecho omonene bw’ense, na ensemo ya ikomi y’omochie ekagwa. Abanto chilifu isano na ibere bagaitwa ase omotengecho oria, na abwo batigarete bagasogwa nomoondoko, bagatogia obonene bwa Nyasae ore igoro.
ⅩⅣ Obobe bwa kabere bwaetire, rora, obobe bwa gatato ngocha bore bwango.
Egetureri kia gatano na kabere
ⅩⅤ 11:15: Okong’ 15:18; Dan 2:44; 7:14,27Omomalaika o gatano na kabere akabugia egetureeri kiaye. Erio amariogi amanene akaigugwa igoro, agoteeba, “Oborwoti bw’ense bwabeire oborwoti bw’Omonene oito, na obwa Kristo oye, ere nagambe goika kare na kare.” ⅩⅥ Na abagaaka baria emerongo ebere na baane, abaikaransete ase obosio bwa Nyasae ase ebirogo biabo bi’obonene, bagatung’ama, bagasasiima Nyasae, ⅩⅦ bagoteeba,
“Aye Omonene Nyasae Omobui, oyoreo na oyokwarengeo,
twagoakeire ng’a mbuya mono,
ekiagera kwabogoirie okobua kwao okonene, na gwachakire kogamba.
ⅩⅧ 11:18: a Zab 2:5; 110:5; b Zab 115:13Abanto b’ebisaku bakabea, korende bono endamwamu yao yachire,
na engaki y’okogambia abakuure,
na engaki y’okoa abasomba bao ababani,
na abachenu, na abwo bairogete erieta riao, abake na abanene, eng’eria yabo,
na gosiria abwo bagosaria ense.”
ⅩⅨ 11:19: a Okom 8:5; 16:18; b Okom 16:21Erio Hekalu ya Nyasae ere igoro ekaigorwa, na Esanduki y’okobwatana kwaye ekarorekana ase Hekalu yaye ime. Aroro bikaba okomesa, na okogukura, ne chinkoba, na omotengecho bw’ense, na embura y’amagena enyinge mono egatwa.

- OKOMAANOKA
- <
- Ⅺ
- >

Ⅺ:Ⅰ 11:1: Ezek 40:3; Zak 2:1,2

Ⅺ:Ⅱ 11:2: Luk 21:24

Ⅺ:Ⅳ 11:4: Zak 4:3,11-14

Ⅺ:Ⅵ 11:6: a 1 Abar 17:1; b Okong’ 7:17-19; c 1 Sam 4:8

Ⅺ:Ⅶ 11:7: a Dan 7:7; Okom 13:5-7; 17:8; b Dan 7:21

Ⅺ:Ⅷ 11:8: Isaya 1:9,10

Ⅺ:Ⅺ 11:11: Ezek 37:10

Ⅺ:Ⅻ 11:12: 2 Abar 2:11

Ⅺ:ⅩⅢ 11:13: Okom 6:12; 16:18

Ⅺ:ⅩⅤ 11:15: Okong’ 15:18; Dan 2:44; 7:14,27

Ⅺ:ⅩⅧ 11:18: a Zab 2:5; 110:5; b Zab 115:13

Ⅺ:ⅩⅨ 11:19: a Okom 8:5; 16:18; b Okom 16:21

© 2021 KENBS