- OKOMAANOKA
- <
- ⅩⅪ
- >

ⅩⅪ
Igoro ayia na ense enyia
Ⅰ 21:1: Isaya 65:17; 66:22; 2 Petr 3:13Erio nkarora igoro aayia na ense enyia, naki igoro ye ritang’ani na ense ye ritang’ani biaetire, nonya nenyancha teri naende. Ⅱ 21:2: a Isaya 52:1; b Okom 3:12; c Isaya 61:10Nkarora omochie oria omochenu, Yerusalemu omoyia, ogoika korwa igoro korwa ase Nyasae, obekirwe ang’e buna omoriakari ochabeirwe gochia ase omosacha oye. Ⅲ 21:3: Ezek 37:27; Abal 26:11,12Nkaigwa eriogi rinene rikorwa ase ekerogo keria ki’obonene rigoteeba, “Rora obomenyo bwa Nyasae nigo bore amo na Mwanyabaanto. Ere namenye amo nabarabwo, na barabwo nababe abanto baye, na Nyasae omonyene nabe amo nabarabwo. Ⅳ 21:4: a Isaya 25:8; b Isaya 35:10; 65:19Ere natinyie kera ririga korwa ase amaiso abo; amakweri takobao nonya ng’ake, nonya nokweumia, gose okorera, gose obororo tibikobao, ekiagera amang’ana e ritang’ani aikire goeta.”
Ⅴ Na ere oyoikaransete ase ekerogo ki’obonene agateeba, “Rora, nakorire onsi koba amayia.” Aganteebia, “Riika aya, ekiagera amang’ana aya nay’obwegeni na ay’ekeene.” Ⅵ 21:6: Isaya 55:1Naende aganteebia, “Aikire gokoreka. Inche n’Alifa na Omega, Omochakano na Omoerio. Oyore nerang’o nimoe bosa anywe korwa ase ensoko y’amaache ’obogima. Ⅶ 21:7: 2 Sam 7:14; Zab 89:26,27Ere oyorabue nanyoore omwando oyo, na inche nimbe Nyasae oye, na ere nabe omwana one. Ⅷ Korende aboba, na abatari abegenwa, na abagechi, na abaiti, na abatomani, na abarogi, na abasasimi emegwekano na abanyaborimo bonsi; ensemo yabo nebe ase enyancha egwoka omorero na ekebiriti. Aya naro amakweri a kabere.”
Yerusalemu omoyia
Ⅸ Oyomo bw’abamalaika baria batano na babere, abarenge nebitaabo bitano na bibere biichire amaakwa aria atano na abere ay’omoerio, agacha, agakwana nainche na goteeba, “Inchuo aiga, na inche ninkworokie omoriakari, omokungu bw’Emanwa y’Eng’ondi.” Ⅹ 21:10: Ezek 40:2Nigo nabogoretigwe n’Omoika, na omomalaika oria akang’ira gochia ase ekerogo ekenene, akanyorokia omochie oria omochenu, Yerusalemu, ogoika korwa igoro korwa ase Nyasae. Ⅺ Oyio nigo orenge nobonene bwa Nyasae; okomekameka kwaye nigo kwarenge buna rigena rie rigori rinene ria yasipi, rirabu buna ekerore gekomeka‐meka. Ⅻ 21:12: Ezek 48:30-35Omochie oyio nigo orenge norwaki oronene, orotambe, ore nebiita ikomi na bibere. Ase ebiita biria mbarengeo abamalaika ikomi na babere, na amarieta ’ebisaku ikomi na bibere bi’Abaisraeli ariikire aroro. ⅩⅢ Ensemo ya moocha mbiarengeo ebiita bitato, na ensemo ya sugusu ebiita bitato, na ensemo ya Irianyi ebiita bitato, na ensemo ya bosongo ebiita bitato. ⅩⅣ Na orwaki rw’omochie oria nigo rwarenge namaroso ikomi na abere, na igoro yabo amarieta ikomi na abere ay’abatomwa ikomi na babere b’Emanwa y’Eng’ondi.
ⅩⅤ 21:15: Ezek 40:3Omomalaika oria okwanete nainche nigo arenge nemoti y’okorenga y’etaabu, anyare korenga omochie na ebiita biaye, na orwaki rwaye. ⅩⅥ Na omochie oria nigo ore ne chinsanganio inye, obotambe na obogare bwaye nigo biareng’aine. Akarenga omochie nemoti eria. Nigo orenge chimaeli elifu eyemo, na amagana atano; obotambe na obogare bwaye, na gochia igoro kwaye nigo biareng’aine. ⅩⅦ Naende akarenga orwaki rwaye. Orwo nigo rwarenge ase ekerengo ki’amaboko rigana erimo na emerongo ene, na ane, ase ekerengo kia Mwanyabaanto, na eki’abamalaika boigo. ⅩⅧ 21:18: Isaya 54:11,12Na orwaki rwaye nigo rwaagachire namagena a yasipi, na omochie omonyene nigo orenge bw’etaabu engiya, endabu buna ekerore ekerabu. ⅩⅨ Amaroso ’orwaki rw’omochie nigo achabeire namagena e rigori rinene a kera egesaku. Oboroso bw’eritang’ani nigo bwarenge yasipi, na obwa kabere safiro, na obwa gatato kalkedoni, na obwa kane sumaridi, ⅩⅩ na obwa gatano saridoniki, na obwa gatano na rimo sardio, na obwa gatano na kabere kurusolito, na obwa gatano na gatato berulo, na obwa kianda topasio, na obwa ikomi kurusoparaso, na obwa ikomi na rimo hiakinto, na obwa ikomi na kabere ametisito. ⅩⅪ Ebiita biria ikomi na bibere nechiruru ikomi na ibere, kera egeita neruru eyemo. Na enchera y’omochie netaabu engiya ere buna ekerore getagotanga omobaso.
ⅩⅫ Na inche tinarora Hekalu imeo, ekiagera Omonene Nyasae Omobui na Emanwa y’Eng’ondi nabwo bare Hekalu yaye. ⅩⅩⅢ 21:23: Isaya 60:19,20Na omochie oria toganeiri erioba gose omotienyi biyobarere, ekiagera obonene bwa Nyasae bwabaririe omobaso, na etaya yaye n’Emanwa y’Eng’ondi. ⅩⅩⅣ 21:24: Isaya 60:3Abanto b’ebisaku nabataare ase omobaso oye, na abarwoti b’ense nabarente obonene bwabo imeo. ⅩⅩⅤ 21:25: Isaya 60:11Ebiita bi’omochie oria tibigosiekwa ase omobaso nonya ng’ake, na obotuko tibokoba aroro. ⅩⅩⅥ Na obonene bw’abaanto b’ebisaku na ogosika kwabo nigo biraarentwe imeo. ⅩⅩⅦ 21:27: Isaya 52:1; Ezek 44:9Na imeo tikegosoa nonya ng’ake kende gionsi kere egetachenegeti, gose oyogokora okogechia, gose oyogoteeba oborimo, otatiga baria barikire ase egetabu y’obogima y’Emanwa y’Eng’ondi.

- OKOMAANOKA
- <
- ⅩⅪ
- >

ⅩⅪ:Ⅰ 21:1: Isaya 65:17; 66:22; 2 Petr 3:13

ⅩⅪ:Ⅱ 21:2: a Isaya 52:1; b Okom 3:12; c Isaya 61:10

ⅩⅪ:Ⅲ 21:3: Ezek 37:27; Abal 26:11,12

ⅩⅪ:Ⅳ 21:4: a Isaya 25:8; b Isaya 35:10; 65:19

ⅩⅪ:Ⅵ 21:6: Isaya 55:1

ⅩⅪ:Ⅶ 21:7: 2 Sam 7:14; Zab 89:26,27

ⅩⅪ:Ⅹ 21:10: Ezek 40:2

ⅩⅪ:Ⅻ 21:12: Ezek 48:30-35

ⅩⅪ:ⅩⅤ 21:15: Ezek 40:3

ⅩⅪ:ⅩⅧ 21:18: Isaya 54:11,12

ⅩⅪ:ⅩⅩⅢ 21:23: Isaya 60:19,20

ⅩⅪ:ⅩⅩⅣ 21:24: Isaya 60:3

ⅩⅪ:ⅩⅩⅤ 21:25: Isaya 60:11

ⅩⅪ:ⅩⅩⅦ 21:27: Isaya 52:1; Ezek 44:9

© 2021 KENBS