- OKOMAANOKA
- <
- ⅩⅥ
- >

ⅩⅥ
Ebitaabo bi’endamwamu ya Nyasae
Ⅰ Erio nkaigwa eriogi rinene rikorwa ase Hekalu, rigoteebia abamalaika baria batano na babere, “Genda moitere ebitaabo biria bitano na bibere bi’endamwamu ya Nyasae igoro ase ense.”
Ⅱ 16:2: Okong’ 9:10Omomalaika bw’eritang’ani akagenda agaitera egetaabo kiaye igoro ase ense, na amagumba amabe akaria abanto abwo barenge nekemanyererio ki’eng’iti, na baare gosasiima omogwekano oye.
Ⅲ Omomalaika o kabere agaitera egetaabo kiaye ase enyancha ime, na enyancha ekaonchoka ekaba amanyinga buna ay’omonto okuure, na ebitongwa bionsi bire moyo ase enyancha ime bigakwa.
Ⅳ 16:4: Okong’ 7:17-21; Zab 78:44Omomalaika o gatato agaitera egetaabo kiaye ase chindooche ime, na ase chinsoko chi’amaache, na chirochio chikaonchoka chikaba amanyinga. Ⅴ Erio nkaigwa omomalaika, oyore nokobua igoro y’amaache, ogoteeba,
“Aye nomonyene oboronge ase okogamba kwao,
aye Omochenu, oyoreo na oyokwarengeo.
Ⅵ Ekiagera barabwo baiterete amanyinga ’abachenu na ay’ababani,
aye kwabaeire amanyinga banywe. Barabwo banyorire ayabagweneire!”
Ⅶ Naende nkaigwa eriogi korwa ase egesasiimero rigoteeba,
“Ee, aye Omonene Nyasae Omobui,
okogamba kwao nogw’ekeene na okwa boronge!”
Ⅷ Omomalaika o kane agaitera egetaabo kiaye igoro ase erioba, akaegwa ribaga gosamba abanto nomorero. Ⅸ Abanto kobagosambwa nomorero oria omotindi bakaragereria erieta ria Nyasae, oyore nokobua igoro y’amaakwa ayio, gose tibaonchoka na gotogia obonene bwaye.
Ⅹ 16:10: Okong’ 10:21Omomalaika o gatano agaitera egetaabo kiaye igoro ase ekerogo ki’obonene ki’eng’iti eria, na oborwoti bwaye bokabekwa omosunte. Abanto bagatakuna chimeme chiabo ase engencho y’obororo, Ⅺ bakaragereria Nyasae ore igoro ase engencho y’obororo bwabo na amagumba abo, gose tibaonchoka korwa ase ogokora kwabo.
Ⅻ 16:12: Isaya 11:15Omomalaika o gatano na rimo agaitera egetaabo kiaye igoro ase orooche roria oronene rokorokwa Eufarati, na amaache aye agakama. Erio enchera ekaroiserigwa abarwoti bakorwa moocha bagoetera. ⅩⅢ Nkarora emeika y’eubi etato enga buna ebioto ekorua ase omonwa bw’enchoka, na ase omonwa bw’eng’iti, na ase omonwa bw’omobani oria bw’oborimo. ⅩⅣ Naki eyio nemeika y’ebirecha egokora ebikone, na gosoka gochia ase abarwoti b’ense yonsi kobasangereria ase esegi ase rituko rinene ria Nyasae Omobui. ⅩⅤ 16:15: Mat 24:43,44; Luk 12:39,40; Okom 3:3(“Rigereria, ngocha nde buna omoibi agocha. Nasesenirie oyogesete na korenda chianga chiaye, tagenda getirianda, na abaise korora obosooku ase amasio ’abaanto.”) ⅩⅥ 16:16: 2 Abar 23:29; Zak 12:11Na emeika eria egasangereria abarwoti amo gochia aase akorokwa ase Ekeiberania Arimagedon.
ⅩⅦ Omomalaika o gatano na kabere agaitera egetaabo kiaye igoro ase embeo bosa, na eriogi rinene rikarua ase Hekalu korwa ase ekerogo keria ki’obonene, rigoteeba, “Aikire gokoreka!” ⅩⅧ 16:18: Okom 8:5; 11:13,19Igo bikaba okomesa, na okogukura, ne chinkoba, na omotengecho omonene bw’ense. Na korwa ekero Mwanyabaanto bachaagete koba ase ense motengecho onde tona koba omonene buna oyio. ⅩⅨ 16:19: Isaya 51:17Omochie oria omonene ogaatananekana ase chinsemo isato, na emechie y’abanto b’ebisaku ekagwa. Nyasae akainyora Babiloni, omochie oria omonene, ayoe onywe ase egekombe ki’edivai y’endamwamu yaye entindi. ⅩⅩ 16:20: Okom 6:14Kera egesinka kegatama, na ebitunwa binde tibiarorekana aande. ⅩⅪ 16:21: Okong’ 9:23; Okom 11:19Amagena ’embura amanene, ayare noborito koreng’ana chikiro emerongo etano, akagwera Mwanyabaanto korwa igoro, na Mwanyabaanto bakaragereria Nyasae ase engencho y’ogoakwa okwo kw’amagena ’embura ekiagera ogoakwa okwo nokonene mono kwarenge.

- OKOMAANOKA
- <
- ⅩⅥ
- >

ⅩⅥ:Ⅱ 16:2: Okong’ 9:10

ⅩⅥ:Ⅳ 16:4: Okong’ 7:17-21; Zab 78:44

ⅩⅥ:Ⅹ 16:10: Okong’ 10:21

ⅩⅥ:Ⅻ 16:12: Isaya 11:15

ⅩⅥ:ⅩⅤ 16:15: Mat 24:43,44; Luk 12:39,40; Okom 3:3

ⅩⅥ:ⅩⅥ 16:16: 2 Abar 23:29; Zak 12:11

ⅩⅥ:ⅩⅧ 16:18: Okom 8:5; 11:13,19

ⅩⅥ:ⅩⅨ 16:19: Isaya 51:17

ⅩⅥ:ⅩⅩ 16:20: Okom 6:14

ⅩⅥ:ⅩⅪ 16:21: Okong’ 9:23; Okom 11:19

© 2021 KENBS