- ABALAWI
- <
- ⅩⅨ
- >

ⅩⅨ
Amachiiko igoro y’obochenu na oboronge
Ⅰ Omonene agakwana na Musa, akamoteebia, Ⅱ 19:2: Abal 11:44,45; 1 Petr 1:16Teebia omoganda bwonsi bw’Abaisraeli: Mobe abachenu, ekiagera inche Omonene, Nyasae oino, nigo inde omochenu, Ⅲ 19:3a: Okong’ 20:12; Okoir 5:16; Okong’ 20:8; Okoir 5:12Kera oyomo oino asike ng’ina na ise, naende morende Chisabato chiane. Inche ninche Omonene, Nyasae oino. Ⅳ 19:4: a Abal 26:1; b Okong’ 20:23; 34:17; Okoir 17:2-5“Timontiga na koonchokera emegwekano y’ogosasiimwa, gose timwekorera chinyasae korwa ase ebioma binyititoire na kobombwa. Inche ninche Omonene Nyasae oino.
Ⅴ “Onye moganetie korua ekeng’wanso ki’omorembe ase ’nde inche Omonene, mobwate emeroberio yachiikirwe, erio nario ekeng’wanso ekio kerancherwe. Ⅵ Chinyama chi’ekeng’wanso ekio chiriegwe ase rituko erio erio eng’iti yanyenywa, gose rituko ria kabere, korende echiratigare ase rituko ria gatato chisambwe n’omorero. Ⅶ Chiise koriegwa ase rituko ria gatato, ekeng’wanso ekio inakebe okogechia, tikegwancherwa. Ⅷ Monto onde bwensi orakerie ekero ekio nabarerwe obobe bwaye, ekiagera okorire egento giatananetwe ase ’nde kebe egetari egechenu. Omonto oyio naatananwe korwa ase abanto baye.
Ⅸ 19:9: Abal 27:15; Okoir 24:19-22“Ekero mokogesa emegondo yaino, timogesa moikie ase chingito kegima, gose timoirana gochora ebitigari ase emegondo. Ⅹ Timobaisa gochoora amasabibu atigarete, gose agwete inse, ase emegondo yaino y’emesabibu; ayio motigere abataka na abamenyi. Inche ninche Omonene Nyasae oino.
Ⅺ 19:11: a Okong’ 20:15; Okoir 5:19; b Okong’ 20:16; Okoir 5:20“Timoiba, gose timong’ainana, gose timoteebania oborimo. Ⅻ 19:12: Okong’ 20:7; Okoir 5:11; Mat 5:33Timobaisa gotiana ogotiana kw’oborimo ase erieta riane. Moise gokora igo, nigo moraarentere erieta riane obosooku. Inche ninche Omonene Nyasae.
ⅩⅢ 19:13: Okoir 24:14,15“Tobaisa korianania omogisangio oo, gose komourereria. Tobaisa gotanga eng’eria y’omonto origete okogokorera emeremo, tebeera ase ore goika mambia. ⅩⅣ 19:14: Okoir 27:18Tobaisa koragereria omonto omotino, gose kobeeka ekegocha bosio bw’omonto omouko, korende omoiroke Nyasae oo. Inche ninche Omonene.
ⅩⅤ 19:15: Okong’ 23:6-8; Okoir 16:19“Timokora ayatari boronge ekero ebiina bikogambwa; timobaisa gwanchereria omotaka, gose koiroka omonda, korende monache ebiina ebironge ase abagisangio baino. ⅩⅥ Tobaisa goeta‐eta ase egati y’abanto bamino gokwana obogenki; tobaisa kogera oyomino aitwe ase okoba kirori bw’oborimo. Inche ninche Omonene.
ⅩⅦ 19:17: Mat 18:15“Tobaisa kogecha oyomino ime ase enkoro yao, korende omokuurere maiso marore, erinde tokora ebibe ase engencho yaye. ⅩⅧ 19:18: Mat 5:43; 19:19; 22:39; Mar 12:31; Luk 10:27; Abar 13:9; Abagl 5:14; Yakb 2:8Tobaisa kweruseria egesiomba, gose kogenderera kogecha monto onde bwensi ase egesaku kiao, korende ancha omogisangio oo buna bweanchete aye omonyene. Inche ninche Omonene.
ⅩⅨ 19:19: Okoir 22:9-11“Mobwate amachiiko aane. Timobaisa gotiga chitugo chiaino chieenane amarieme ne chitari egesaku ekemo. Timobaisa kobusura chimbusuro chi’ebisaku bibere ase omogondo oyomo, timobeeka chianga chiroisirie korwa ase chiusi ao ao.
ⅩⅩ “Omonto aise koraara nomoiseke ore omosomba na oriereirwe boko nomonto omoao, na omoiseke oria taraboorigwa, gose taranyora obosibore, barabwo babere nigo baraegwe egesusuro, ko tibagoitwa, ekiagera omoiseke oyio taranyora obosibore. ⅩⅪ Omonto oyio arente emingichi eyemo ase ’nde inche Omonene, agwo ase egesoero ki’Eema y’Omosangererekano, ebe ekeng’wanso gi’okomocha kwaye. ⅩⅫ Ase okorua emingichi eria y’ekeng’wanso gi’okomocha, Omokuani akore okobwatanigwa ase omonto oyio ase obosio bwane, ase engencho y’ebibe biria akorire, na omonto oyio naaberwe ase ebibe ebio akorire.
ⅩⅩⅢ “Ekero moraike ase ense ya Kaanani na mosimeke emete y’ebisaku ao ao ekwama amatunda, timobaisa koria amatunda ’emete eyio ase engaki y’emiaka etato ye ritang’ani, korende moyebare ng’a nekanire. ⅩⅩⅣ Ase omwaka o kane amatunda ’emete eyio aatananwe abe amaachenu ase ’nde inche Omonene, moyang’e ase okong’iraneria ng’a mbuya mono na gontogia. ⅩⅩⅤ Korende ase omwaka o gatano inamorie amatunda ’emete eyio. Komorakore igo, emete inayame amatunda amange ase more. Inche ninche Omonene, Nyasae oino.
ⅩⅩⅥ 19:26: a Omoch 9:4; Abal 7:26,27; 17:10-14; Okoir 12:16,23; 15:23; b Okoir 18:10“Timobaisa koria enyama ende yonsi ebwate amanyinga ime yaye. Timobaisa gwancha oboragori, gose oborogi bonde bwonsi. ⅩⅩⅦ 19:27: Abal 21:5; Okoir 14:1Timobaisa konacha chitukia chiaino, gose chinderu chiaino mesia. ⅩⅩⅧ Timobaisa gwesaraga emebere yaino ase okoreera abakuure, gose gwesamba kobeeka ekemanyererio kende gionsi. Inche ninche Omonene.
ⅩⅩⅨ 19:29: Okoir 23:17“Tobaisa korentera omoiseke oo obosooku ase okomoira abe omotayayi ase chie Hekalu, ense yonsi nigo erabaise gokora obotayayi na goichorwa nobonyaka. ⅩⅩⅩ 19:30: Abal 26:2Morende Chisabato chiane, naende mosike Obomenyo bwane Obochenu. Inche ninche Omonene.
ⅩⅩⅪ 19:31: Okoir 18:11; 1 Sam 28:3; 2 Abar 23:4; Isaya 8:19“Timorigia ogosemigwa korwa ase abanto abakoboria amang’ana korwa ase emeika y’abanto bakwete, gose timogenda ase abaragori. Moise gokora igo, nigo moraabe abatachenegeti goetera ase bare. Inche ninche Omonene, Nyasae oino.
ⅩⅩⅫ “Otenene ase omonto omogotu ore ne chimbuche, ase okomosika; omoiroke Omonene oo. Inche ninche Omonene.
ⅩⅩⅩⅢ 19:33: Okong’ 22:21; Okoir 24:17,18; 27:19“Timobaisa kobakorera bobe abamenyi bamenyete ase ense yaino. ⅩⅩⅩⅣ Mokorere abamenyi bamenyete ase egati yaino buna mogokorera ababiare, mobanche buna mweanchete inwe abanyene, ekiagera nainwe nabo mwareenge abamenyi ase ense ya Misiri. Inche ninche Omonene, Nyasae oino.
ⅩⅩⅩⅤ 19:35: Okoir 25:13-16; Emeb 20:10; Ezek 45:10“Timokorerana oborianania ase ebirengo binde bionsi, ebi’obotaambe, gose ebi’oborito, gose ebi’obonge. ⅩⅩⅩⅥ Mokorere ekerengo kia boronge; motware amagena ay’okorenga aboronge, na ebimunu bi’okorenga bia boronge, na ebituba bi’okorenga bia boronge. Inche ninche Omonene, Nyasae oino, nabarusetie korwa ase ense ya Misiri. ⅩⅩⅩⅦ Mobwate amachiiko aane onsi aya nabachiikire. Inche ninche Omonene.”

- ABALAWI
- <
- ⅩⅨ
- >

ⅩⅨ:Ⅱ 19:2: Abal 11:44,45; 1 Petr 1:16

ⅩⅨ:Ⅲ 19:3a: Okong’ 20:12; Okoir 5:16; Okong’ 20:8; Okoir 5:12

ⅩⅨ:Ⅳ 19:4: a Abal 26:1; b Okong’ 20:23; 34:17; Okoir 17:2-5

ⅩⅨ:Ⅸ 19:9: Abal 27:15; Okoir 24:19-22

ⅩⅨ:Ⅺ 19:11: a Okong’ 20:15; Okoir 5:19; b Okong’ 20:16; Okoir 5:20

ⅩⅨ:Ⅻ 19:12: Okong’ 20:7; Okoir 5:11; Mat 5:33

ⅩⅨ:ⅩⅢ 19:13: Okoir 24:14,15

ⅩⅨ:ⅩⅣ 19:14: Okoir 27:18

ⅩⅨ:ⅩⅤ 19:15: Okong’ 23:6-8; Okoir 16:19

ⅩⅨ:ⅩⅦ 19:17: Mat 18:15

ⅩⅨ:ⅩⅧ 19:18: Mat 5:43; 19:19; 22:39; Mar 12:31; Luk 10:27; Abar 13:9; Abagl 5:14; Yakb 2:8

ⅩⅨ:ⅩⅨ 19:19: Okoir 22:9-11

ⅩⅨ:ⅩⅩⅥ 19:26: a Omoch 9:4; Abal 7:26,27; 17:10-14; Okoir 12:16,23; 15:23; b Okoir 18:10

ⅩⅨ:ⅩⅩⅦ 19:27: Abal 21:5; Okoir 14:1

ⅩⅨ:ⅩⅩⅨ 19:29: Okoir 23:17

ⅩⅨ:ⅩⅩⅩ 19:30: Abal 26:2

ⅩⅨ:ⅩⅩⅪ 19:31: Okoir 18:11; 1 Sam 28:3; 2 Abar 23:4; Isaya 8:19

ⅩⅨ:ⅩⅩⅩⅢ 19:33: Okong’ 22:21; Okoir 24:17,18; 27:19

ⅩⅨ:ⅩⅩⅩⅤ 19:35: Okoir 25:13-16; Emeb 20:10; Ezek 45:10

© 2021 KENBS