- ABAKOLASAI
- <
- Ⅳ
- >

Ⅳ
Ⅰ 4:1: Abaef 6:9Inwe abanene, kae abasomba baino ekere kia boronge, mokomanya ng’a nainwe more n’Omonene igoro.
Ogosorora
Ⅱ Mogenderere nogosaba, morende ase korokwo, na koiraneria ng’a mbuya mono; Ⅲ na gotosabera intwe boigo, erinde Nyasae atoigorere egesieri ase ring’ana riaye, erio tokwane obobisi bwa Kristo, naki nase engencho y’ayio nasibirwe. Ⅳ Mosabe ng’a mboorokie buna ngwenerete koboorokia.
Ⅴ 4:5: Abaef 5:16Mogenderere ase obong’aini ase amasio ’abaanto abare isiko, na renda engaki yaino. Ⅵ Botambe chinkwana chiaino chibe chinyororo, chinywere buna omonyoo, erinde momanye buna mogwenerete koiraneria kera omonto.
Amakwania ’ogokoorera
(Abaef 6:21-22)
Ⅶ 4:7: Ogok 20:4; 2 Tim 4:12 4:7: Abaef 6:21,22Tukiko oyominto omwanchwa, omosomba omwegenwa, omosomba amo nainche ase Omonene, nabamanyie amang’ana aane onsi. Ⅷ Namotomire ere ase more ase engencho eyio eyio, erinde momanye amang’ana aito, naende ere naremie chinkoro chiaino. Ⅸ 4:9: Filem 1:10-12Amo nere natomire Onesimo, oyominto omwegenwa, omwanchwa, oyore oyomo oino. Barabwo nabaabamanyie onsi ayare aiga ase tore.
Ⅹ 4:10: a Ogok 19:29; 27:2; Filem 1:24; b Ogok 12:12,25; 13:13; 15:37-39Aristariko, oyosibetwe amo nainche, obakwanirie, na Mariko, omwana oisemoke Barnaba (mwanyorire ogotebererigwa igoro yaye; karaike seino momooroisie). Ⅺ Naende Yeso, oyokorokwa Yusto, obakwanirie. Abwo nabwo boka ase abaarogete bare abakori emeremo amo nainche ase engencho y’oborwoti bwa Nyasae; na barabwo nigo barenge kondemia. Ⅻ 4:12: Abakol 1:7; Filem 1:23Epafara oyore oyomo oino, omosomba o Kristo Yeso, obakwanirie. Ere okorire omokia ase okobainyora ase ogosaba kwaye, erinde monyare gotenena more abaikeranu, abamanyete mono ogwancha gwonsi kwa Nyasae. ⅩⅢ Naki namobereire kirori, ng’a nare nomokia omonge mono ase engencho yaino, na ase engencho y’abwo bare Laodikia na Hieropoli. ⅩⅣ 4:14: a 2 Tim 4:11; Filem 1:24; b 2 Tim 4:10; Filem 1:24Luka, oria omogwenia omwanchwa, na Dema babakwanirie. ⅩⅤ Nkwanerie abaminto abare Laodikia, na Nimfa, na ekanisa ere ase enyomba yaye. ⅩⅥ Riruube eri karirasomwe ase more, tiga risomwe naende ase ekanisa ya Laodikia; na riria rikorwa Laodikia risomwe ase more boigo. ⅩⅦ 4:17: Filem 1:2Moteebie Arikipo arigererie mono obosomba boria aetwe korwa ase Omonene, erinde aboikeranie.
ⅩⅧ Oko nogokwania kwane, inche Paulo, ase okoboko kwane omonyene. Moinyore ebisibo biane. Obuya bobe amo nainwe.

- ABAKOLASAI
- <
- Ⅳ
- >

Ⅳ:Ⅰ 4:1: Abaef 6:9

Ⅳ:Ⅴ 4:5: Abaef 5:16

Ⅳ:Ⅶ 4:7: Ogok 20:4; 2 Tim 4:12

Ⅳ:Ⅶ 4:7: Abaef 6:21,22

Ⅳ:Ⅸ 4:9: Filem 1:10-12

Ⅳ:Ⅹ 4:10: a Ogok 19:29; 27:2; Filem 1:24; b Ogok 12:12,25; 13:13; 15:37-39

Ⅳ:Ⅻ 4:12: Abakol 1:7; Filem 1:23

Ⅳ:ⅩⅣ 4:14: a 2 Tim 4:11; Filem 1:24; b 2 Tim 4:10; Filem 1:24

Ⅳ:ⅩⅦ 4:17: Filem 1:2

© 2021 KENBS