- OKOMAANOKA
- <
- Ⅵ
- >

Ⅵ
Ebimanyererio
Ⅰ Erio nkarora Emanwa y’Eng’ondi ogosansora ekemanyererio ekemo kia bitano na bibere, nkaigwa eyemo ye ching’iti chiria chire moyo egokwana neriogi buna eri’enkoba, egoteeba, “Inchuo!” Ⅱ 6:2: Zak 1:8; 6:3,6Nkarigereria, nkarora ebarasi endabu, na ere oyoyeriinete narenge nobota; akaegwa egutwa, agasoka buna oyokobua, naende buna oyorabue.
Ⅲ Ekero Emanwa y’Eng’ondi achia gosansora ekemanyererio gia kabere, nkaigwa eng’iti ya kabere ere moyo ekobora, “Inchuo!” Ⅳ 6:4: Zak 1:8; 6:2Ebarasi ende ekaoroka, yarenge embariri burure, na ere oyoyeriinete naetwe ribaga korusia omorembe korwa ase ense, erinde abanto baitane barabwo ase barabwo, akaegwa omoyio o birende omonene.
Ⅴ 6:5: Zak 6:2,6Ekero achia gosansora ekemanyererio kia gatato, nkaigwa eng’iti ya gatato ere moyo ekobora, “Inchuo!” Nkarigereria, nkarora ebarasi emwamu, na ere oyoyeriinete narenge nekerengo gi’okorenga ase okoboko kwaye. Ⅵ Nkaigwa buna neriogi rikorwa gati‐gati ye ching’iti chiria inye chire moyo, rikobora, Engano ekemunu ekemo ase edinari eyemo, na esairi ebimunu bitato ase edinari eyemo; amaguta na edivai tobisaria.
Ⅶ Ekero achia gosansora ekemanyererio gia kane, nkaigwa eriogi ri’eng’iti ya kane ere moyo ekobora, “Inchuo!” Ⅷ 6:8: Ezek 14:21Nkarigereria, nkarora ebarasi nyaitosi, na oyoyeriinete erieta riaye n’Amakweri, na aase abakuure amotunyaine; na barabwo bakaegwa okobua igoro y’ensemo ya kane y’ense, baite nomoyio o birende, na enchara, na amarwaire agoita, ne ching’iti chi’orosana chi’ense.
Ⅸ Ekero achia gosansora ekemanyererio kia gatano, nkarora inse y’egesasiimero emeika y’abwo baitetwe ekiagera barenge koraria ring’ana ria Nyasae, na koba abegenwa ase oborori bwabo. Ⅹ Barabwo bakarera neriogi rinene, bagateeba, “Aye Omogambi omonene, omochenu na omonyene ekeene, goika ririri oratebaane kogambia abwo bamenyete ase ense, na gotoruseria egesiomba ki’amanyinga aito?” Ⅺ Kera oyomo obo akaegwa eanga entambe endabu, bagateebigwa batimoke engaki ende enke goika omobaro bw’abasomba abamo, na abamwabo, oikeranigwe, abwo barache goitwa boigo buna barabwo abanyene baitetwe.
Ⅻ 6:12: a Okom 11:13; 16:18; b Isaya 13:10; Yoel 2:10,31; 3:15; Mat 24:29; Mar 13:24,25; Luk 21:25Nkarora ekero achia gosansora ekemanyererio kia gatano na rimo omotengecho omonene okaba ase ense, erioba rikaba rimwamu buna egetambaa ki’egunia ekemwamu, omotienyi bwonsi okaba buna amanyinga. ⅩⅢ 6:13: Isaya 34:4Ching’enang’eni chia igoro chikagwa gochia ense buna amako amarere asusanire akogwa, ekero omwaga okonyegeria omoko. ⅩⅣ 6:14: Okom 16:20Igoro ekarusigwa buna egetabu ye risankwa ekoringwa, na kera egetunwa na egesinka gekang’anyigwa korwa aase aye. ⅩⅤ 6:15: Isaya 2:19,21Erio abarwoti b’ense, na abanene, na abatang’ani b’esegi, na abanda, na abanto bare ne chinguru, na kera omosomba, na oyotari omosomba, bakebisa ase amabwago na ase emetaro y’ebigoro, ⅩⅥ 6:16: Hos 10:8; Luk 23:30bagoteebia ebigoro na ebitare, “Togwere, otobise korwa ase obosio bwaye ere oyoikaransete ase ekerogo ki’obonene, gose titorora endamwamu y’Emanwa y’Eng’ondi, ⅩⅦ 6:17: Yoel 2:11; Malk 3:2ekiagera rituko rinene ri’endamwamu yabo riaikire. Ning’o oranyare gotenena?”

- OKOMAANOKA
- <
- Ⅵ
- >

Ⅵ:Ⅱ 6:2: Zak 1:8; 6:3,6

Ⅵ:Ⅳ 6:4: Zak 1:8; 6:2

Ⅵ:Ⅴ 6:5: Zak 6:2,6

Ⅵ:Ⅷ 6:8: Ezek 14:21

Ⅵ:Ⅻ 6:12: a Okom 11:13; 16:18; b Isaya 13:10; Yoel 2:10,31; 3:15; Mat 24:29; Mar 13:24,25; Luk 21:25

Ⅵ:ⅩⅢ 6:13: Isaya 34:4

Ⅵ:ⅩⅣ 6:14: Okom 16:20

Ⅵ:ⅩⅤ 6:15: Isaya 2:19,21

Ⅵ:ⅩⅥ 6:16: Hos 10:8; Luk 23:30

Ⅵ:ⅩⅦ 6:17: Yoel 2:11; Malk 3:2

© 2021 KENBS