- ABARUMI
- <
- ⅩⅤ
- >

ⅩⅤ
Ⅰ Intwe abatore ne chinguru netogwenerete kobogoria oboreu bw’abatari ne chinguru, tetogwenereti kwegwenera intwe abanyene. Ⅱ Kera omonto ore ase egati yaito tiga agwenere omogisangio oye, anyore obuya, erinde tonyare koagachana, Ⅲ 15:3: Zab 69:9Inaki Kristo tegwenerete ere omonyene; korende buna eriikire, “Emerumi yabo bakoramete nigo yangwerete inche.” Ⅳ Inaki onsi ayatang’anete koriikwa korwa kare nigo arigetwe ase ogotworokereria intwe, erinde ase oboremereria na ase okoremigwa tokonyora korwa ase amariiko, tonyare koba nogosemeria. Ⅴ Na Nyasae bw’oboremereria na bw’okoremia abakoonye mobe n’omoyo oyomo inwe ase inwe ase omogwekano o Kristo Yeso; Ⅵ erio ase omoyo oyomo monyare komobaka Nyasae Tata n’Omonene oito Yeso Kristo.
Enchiri ase abanto b’Ebisaku
Ⅶ Naboigo moroisanie buna Kristo nere abaroisetie inwe, erinde Nyasae abaakwe. Ⅷ Inaki nabateebirie inwe, ng’a Kristo akaba omosomba bw’abaarogete ase okoorokia ng’a Nyasae noyo bw’ekeene, erinde aikeranie chiira echi abagaaka baito ba kare baetwe. Ⅸ 15:9: 2 Sam 22:50; Zab 18:49Naende abanto b’Ebisaku bamobake Nyasae ase engencho y’amaabera aye, buna eriikire,
“Ase engencho eye ningotogie ase
egati y’ abanto b’Ebisaku, ninterere erieta riao ase okoritogia.”
Ⅹ 15:10: Okoir 32:43Naende nigo agoteeba,
“Abanto b’Ebisaku, goka amo n’abanto ba n’Omonene.”
Ⅺ 15:11: Zab 117:1Naende,
“Abanto b’Ebisaku bionsi, motogie Omonene; abanto bonsi bamobaake!”
Ⅻ 15:12: Isaya 11:10Naende Isaya nigo agokwana,
“Ritina ria Yese inariiche,
ere naoroke kogaambera abanto b’Ebisaku;
nere abanto b’Ebisaku barasemerie.”
ⅩⅢ Naboigo Nyasae bw’ogosemerigwa abaichorie n’omogooko bwonsi na omorembe ase okwegena, monyare komenta mono ase ogosemeria ase chinguru chi’Omoika Omochenu.
Paulo ogosaba ogwancherwa ase oboremu bwaye bw’okoriika
ⅩⅣ Abaminto, inche omonyene naenekerigwe igoro yaino ng’a mwaichoirwe n’amaya, naende mwaichoirwe ne chisemi chionsi, na monyare kworokererania. ⅩⅤ Korende nabariikeire ase oboremu kobua ase chinsemo chinde chie riirube eri, nkobainyoria ase obuya boria naetwe na Nyasae, ⅩⅥ erinde imbe omosomba o Kristo Yeso ase ogokorera abanto b’Ebisaku, emeremo y’obokuani ase okorandia enchiri ya Nyasae, erinde ekeng’wanso kiabo giancherwe, gechenwe n’Omoika Omochenu. ⅩⅦ Bono ninde n’engencho y’okweenenia ime ya Kristo Yeso ase emeremo y’ane ase obosio bwa Nyasae. ⅩⅧ Inaki tinkonyara gwatora ring’ana rinde otatiga eri Kristo akorete goetera ase emeremo y’ane, erinde abanto b’Ebisaku banyare koigwera ase engencho ye ring’ana na ogokora, ⅩⅨ ase chinguru chi’ebikone na amakumia, ase chinguru chi’Omoika Omochenu. Naikire korandia enchiri ya Kristo ase Yerusalemu ne chinsemo chionsi chietanaine goika Iluriko. ⅩⅩ Naboigo nakorete omokia one korandia enchiri, korende tari aase erieta ria Kristo riaikire koigugwa, erinde timbaisa koagacha ase oboroso bw’omonto onde, ⅩⅪ 15:21: Isaya 52:15korende, buna eriikire,
“Baria batana goteebigwa amang’ana igoro yaye, inabarore,
na baria batana koyaigwa, inabamanye.”
Emeroberio ya Paulo omonyene
ⅩⅫ 15:22: Abar 1:13Eke nakio kiagerete ingatangwa ebiro ebinge tinaacha ase more. ⅩⅩⅢ Korende bono tindi ne ribaga rinde ri’ogokora emeremo ase chinsemo echi, naende korwa emiaka emenge inarenge namaiga gocha ase more. ⅩⅩⅣ Ekero nkogenda gochia Hispania ninganetie ng’etere seino, ’mbarore. Na magega konabeire amo nainwe ase ogokonyana ase ekero egeke, namonkoobe. ⅩⅩⅤ 15:25: 1 Abakr 16:1-4Na bono ningende Yerusalemu, imbe ingokorera abachenu. ⅩⅩⅥ Inaki agweneire abanto ba Makedonia na Akaya gosangereria ebiegwa bi’ogokonya abachenu ba Yerusalemu, baria bare abataka. ⅩⅩⅦ 15:27: 1 Abakr 9:11Ee, amaene, abagweneire gokora bo, naende nabasiira babo bare, ekiagera onye abanto b’Ebisaku babwatanire nabarabwo ase ogosesenigwa kwabo kw’omoika, igo nebagwenerete bakorere abachenu baria ase ebinto birabakonye ase obogima obo. ⅩⅩⅧ Naboigo kondaikeranie ring’ana eri na kobaa ebiegwa ebi biasangererigwe, ekero nabibekire ekemanyererio, ning’etere seino konde orogendo rw’ane gochia Hispania. ⅩⅩⅨ Na inche namanyire ng’a kondache ase more, ninchiche nogoichorwa kw’ogosesenigwa gwa Kristo.
ⅩⅩⅩ Nabasoroire baminto ase Omonene oito Yeso Kristo na ase obwanchani bw’Omoika Omochenu, mobe n’omokia amo nainche ase ogosaba kwaino ase engencho y’ane ase obosio bwa Nyasae; ⅩⅩⅪ erinde nsiborwe korwa ase baria bategeneti ase Boyahudi, naende emeremo imbwate aaria Yerusalemu yancheirwe n’abachenu. ⅩⅩⅫ Igo niny’are gocha ase more n’omogooko, Nyasae karanche, na konyora ogotimoka amo nainwe. ⅩⅩⅩⅢ Nyasae bw’omorembe abe amo nainwe mwensi. Amina.

- ABARUMI
- <
- ⅩⅤ
- >

ⅩⅤ:Ⅲ 15:3: Zab 69:9

ⅩⅤ:Ⅸ 15:9: 2 Sam 22:50; Zab 18:49

ⅩⅤ:Ⅹ 15:10: Okoir 32:43

ⅩⅤ:Ⅺ 15:11: Zab 117:1

ⅩⅤ:Ⅻ 15:12: Isaya 11:10

ⅩⅤ:ⅩⅪ 15:21: Isaya 52:15

ⅩⅤ:ⅩⅫ 15:22: Abar 1:13

ⅩⅤ:ⅩⅩⅤ 15:25: 1 Abakr 16:1-4

ⅩⅤ:ⅩⅩⅦ 15:27: 1 Abakr 9:11

© 2021 KENBS