- OKOMAANOKA
- <
- ⅩⅫ
- >

ⅩⅫ
Ⅰ 22:1: Ezek 47:1; Zak 14:8Erio omomalaika oria akanyorokia orooche rw’amaache ’obogima rokomeka‐meka buna ekerore gekomeka‐meka, rokorua ase ekerogo ki’obonene kia Nyasae na eki’Emanwa y’Eng’ondi, Ⅱ 22:2: Omoch 2:9nigo rogoeta gati‐gati y’enchera enene y’omochie. Chinsemo chionsi ibere chi’orooche roria noreo omote bw’obogima, okwama amatunda aye ara ikomi na kabere; nigo okorua amatunda kera omotienyi, na amato ’omote oyio nigo akogwenia abanto b’ebisaku. Ⅲ 22:3: Zak 14:11; Omoch 3:17Okoragererigwa konde gwonsi tigokobao nonya ng’ake. Ekerogo ki’obonene kia Nyasae neki’Emanwa y’Eng’ondi nakebe imeo, na abasomba baye nabamokorere. Ⅳ Na barabwo nabamorore obosio bwaye, na erieta riaye naribe ase amasio abo igoro. Ⅴ 22:5: a Isaya 60:19; b Dan 7:18Obotuko tibokobao nonya ng’ake, tibaganeiri oborabu bw’etaya gose omobaso bw’erioba, ekiagera Omonene nabaabarerie omobaso, na barabwo nabagambe goika kare na kare.
Ogocha gwa Kristo
Ⅵ Erio aganteebia, “Aya namang’ana ’obwegeni na ay’ekeene, n’Omonene Nyasae, oyogotang’ana ababani n’Omoika oye, agatoma omomalaika oye, erinde aorokerie abasomba baye ayagwenerete gokoreka bwango. Ⅶ Rigereria, ninchiche bwango.”
Nasesenirie ere oyorendete amang’ana ’obobani, ayarikire ase egetabu eke.
Ⅷ Ninche Yohana naigwete amang’ana aya na nkayarora. Ngachia koyaigwa na koyarora nkagwa inse nsasime bosio bw’amagoro ’omomalaika oria onyorogetie aya. Ⅸ Aganteebia, “Tokora igo! Inche nomosomba omogisangio oo, na oyo bw’abamino ababani, na obw’abwo barendete amang’ana ’egetabu ekio. Osasime Nyasae.”
Ⅹ Naende aganteebia, “Tobisa amang’ana ’obobani bw’egetabu eke gose koyabeka ekemanyererio, ekiagera engaki ng’ang’e ere Ⅺ 22:11: Dan 12:10Oyogokora ayatari boronge, tiga agenderere gokora ayatari boronge, na oyotachenegeti, tiga agenderere koba oyotachenegeti, na oyore omoroonge, tiga agenderere gokora oboronge, na oyore omochenu agenderere gochenwa.”
Ⅻ 22:12: a Isaya 40:10; 62:11; b Zab 28:4; Isaya 40:10; Yer 17:10“Rigereria, ninchiche bwango, ndetane eng’eria yane amo nainche, ning’ee kera omonto buna ogokora kwaye kore. ⅩⅢ 22:13: a Okom 1:8; b Isaya 44:6; 48:12; Okom 1:17; 2:8Inche n’Alifa na Omega, Oyo bw’eritang’ani na Oyo bw’Omoerio, Omochakano na Omoerio.”
ⅩⅣ 22:14: Omoch 2:9; 3:22Mbasesenirie abagochena chianga chiabo! Abwo mbaegwe ribaga barie amatunda ’omote bw’obogima na gosoa omochie goetera ase ebiita biaye. ⅩⅤ Korende agwo isiko nchireo chisese, naende mbareo abarogi, na abatomani, na abaiti, na abasasimi emegwekano na kera omonto oyobwanchete oborimo na kobokora.
ⅩⅥ 22:16: Isaya 11:1,10“Inche Yeso natomire omomalaika one kobarentera inwe oborori obo ase chikanisa. Inche ninche Ritina ria Daudi, na Oroiboro rwaye, na Eng’enang’eni ya Mambia, eria ekobara mono.”
ⅩⅦ 22:17: Isaya 55:1Omoika na omoriakari nigo bagoteeba, “Inchuo!” Na ere oyokoyaigwa, tiga ateebe, “Inchuo!” Na ere oyore nerang’o, tiga ache, na oyobwanchete, tiga abogorie amaache ’obogima bosa.
ⅩⅧ 22:18: Okoir 4:2; 12:32Inche igo ng okuurera kera omonto oyokoigwa amang’ana ’obobani bw’egetabu eke: Omonto onde bwensi karayamente, Nyasae namomentere amaakwa ayarikire ase egetabu eke; ⅩⅨ na monto onde bwensi kararusie ensemo y’amang’ana ’obobani bw’egetabu eke, Nyasae narusie ensemo yaye ase omote oria bw’obogima, na ase omochie oria omochenu, ayarikire ase egetabu eke.
ⅩⅩ Ere oyokorenta oborori obo, nigo agoteeba, “Ee, ninchiche bwango!” Amina. Inchu Omonene Yeso!
ⅩⅪ Obuya bw’Omonene Yeso bobe amo nainwe mwensi. Amina.

- OKOMAANOKA
- <
- ⅩⅫ
- >

ⅩⅫ:Ⅰ 22:1: Ezek 47:1; Zak 14:8

ⅩⅫ:Ⅱ 22:2: Omoch 2:9

ⅩⅫ:Ⅲ 22:3: Zak 14:11; Omoch 3:17

ⅩⅫ:Ⅴ 22:5: a Isaya 60:19; b Dan 7:18

ⅩⅫ:Ⅺ 22:11: Dan 12:10

ⅩⅫ:Ⅻ 22:12: a Isaya 40:10; 62:11; b Zab 28:4; Isaya 40:10; Yer 17:10

ⅩⅫ:ⅩⅢ 22:13: a Okom 1:8; b Isaya 44:6; 48:12; Okom 1:17; 2:8

ⅩⅫ:ⅩⅣ 22:14: Omoch 2:9; 3:22

ⅩⅫ:ⅩⅥ 22:16: Isaya 11:1,10

ⅩⅫ:ⅩⅦ 22:17: Isaya 55:1

ⅩⅫ:ⅩⅧ 22:18: Okoir 4:2; 12:32

© 2021 KENBS