- OMORANDIA
- <
- Ⅹ
- >

Ⅹ
Ⅰ Chingi chikwete nigo chikogundia amaguta akweakwa atioka bobe; naboigo na oboriri obosinini bokobua obong’aini na amasikani.
Ⅱ Enkoro y’omonto omong’aini nigo ekomoraa gochia borio*10:2 Borio: Ensemo yokoboko gwokorio, korende ey’omoriri nigo ekomoraa gochia bomosi†10:2 Bomosi: Ensemo yokoboko gwokobee. Ⅲ Nonya nekero omonto omoriri agotaara inchera nigo akoborwa okomanya, na igo omanyia kera omonto ng’a ere nomoriri.
Ⅳ Omogambi karabe nendamwamu asore, tobaisa gotiga emeremo yao, ekiagera oboremereria nigo boragere ebibe ebinene biaberwe.
Ⅴ Aiga inse y’erioba narorire obobe, na obobe obo nigo bokorentwa nabagaambi: Ⅵ Omoriri nigo akoegwa amasikani amanene, ekero abanto abanda bagendererete goikaransa aase a inse. Ⅶ Narorire abasomba bariinete chibarasi, na abagaambi bagotaara namagoro buna abasomba.
Ⅷ 10:8: Zab 7:15; Emeb 26:27Omonto ogokunya engoro, nere oragwe imeo, na oyo okobochora enyasi, eng’iti engenda inse nemorome. Ⅸ Oyo ogwatia amagena nigo araakwe naro, na oyo ogwatia emete, ande nanyore obokong’u asero. Ⅹ Onye omonto tagotieria ekioma ekero giatuire, rirorio goika abeeke chinguru chinyinge ase ogokora emeremo nakerokio, korende obong’aini nigo bogokonya omonto abue. Ⅺ Omoebia‡10:11 Omoebia: Omonto ogochegia ching’iti ching’enda inse ching’iti ching’enda inse aise gotiga eng’iti emorome ritang’ani atarayeebia, rirorio omoebia oyio nigo arabe bosa. Ⅻ Amang’ana akorua ase omonto omong’aini nigo akogera bwanchwa, korende aya akorua ase ebikoba bi’omoriri nigo akomosiria. ⅩⅢ Oyio omoriri nigo agochaka gokwana amang’ana ’oboriri, naende oyakoora nobobarimo obobe. ⅩⅣ Omoriri nigo are omonyamang’ana mange. Monto onde tamanyeti aya agochia koba. Ning’o oranyare komoteebia ekegochia koba korwa magega yaye.
ⅩⅤ Emeremo y’omoriri nigo ekomoorosia, goika osinywa komanya enchera ekogenda ase omochie.
ⅩⅥ Obobe nobwao, aye ense, ekero omorwoti oo are omwana, na abagaambi bao bakobeera ase emeyega y’okwegokia ase chingaki chia mambia. ⅩⅦ Nosesenirie aye ense, ekero omorwoti oo are omonto omosike na omosibore; na abarai bao bakoragera ase engaki egwenerete, ase okonyora chinguru, korende tari ase ogotinda.
ⅩⅧ Ekero omonto are omworo ekerama ki’enyomba yaye nigo gekogwa, na ase engencho y’obworo obwo embura nigo egotwa imeo.
ⅩⅨ Emeyega ye chindagera nigo ekorenta omogooko, na edivai nigo egokora omonto bweigwa buya, na ase chitaabu nonyare kogora ebinto bionsi.
ⅩⅩ Tobaisa koragereria omorwoti nonya nase ebirengererio biao, gose tobaisa koragereria omonto omonda ekero ore ase akanyomba kao g’okorara. Oise gokora bo, enyoni nebaise koira amang’ana ao, gose egetongwa kere ne chimbaaba ngetebe amang’ana ayio.

- OMORANDIA
- <
- Ⅹ
- >

*Ⅹ:Ⅱ 10:2 Borio: Ensemo yokoboko gwokorio

†Ⅹ:Ⅱ 10:2 Bomosi: Ensemo yokoboko gwokobee

Ⅹ:Ⅷ 10:8: Zab 7:15; Emeb 26:27

‡Ⅹ:Ⅺ 10:11 Omoebia: Omonto ogochegia ching’iti ching’enda inse

© 2021 KENBS