- ABAIBERANIA
- <
- Ⅺ
- >

Ⅺ
Okwegena
Ⅰ Gaki, okwegena nakwo okoba nobomaene ase amang’ana ayio asemeirie, nonya nekeene ki’ayio atari kororekana. Ⅱ Naki ase okwo abagaaka abakoro mbaberetwe kirori. Ⅲ 11:3: Omoch 1:1; Zab 33:6,9; Yoh 1:3Ase okwegena twamanyire ng’a ense nigo yatongetwe ase chinguru chi’ering’ana ria Nyasae, na igo ebinto bikororekana tibiakoretwe n’ebinto bire maiso marore.
Ⅳ 11:4: Omoch 4:3-10Ase okwegena Abeli akaa Nyasae ekeng’wanso ekere ekiya kobua egia Kaini. Ase okwo akaberwa kirori ng’a ere nomonyene oboronge. Nyasae akamobera kirori ase ogwancha ebiegwa biaye. Abeli okuure, korende ase okwegena ngokwana are nonya ngoika bono. Ⅴ 11:5: Omoch 5:21-24Ase okwegena Enoku akang’anyigwa, tacha korora amakweri. Tarorekanete, ekiagera Nyasae namong’anyetie. Naki ritang’ani atarang’anyigwa konya obereirwe kirori ng’a namogwenerete Nyasae. Ⅵ Korende omonto atari nokwegena takonyara komogwenera Nyasae. Naki oyogocha asare nagwenerete gwancha ng’a nareo, naende nigo akobaa eng’eria baria bakomorigia. Ⅶ 11:7: Omoch 6:13-22Ase okwegena Nuhu, gaikire g okuurerwa na Nyasae ase amang’ana atararorekana, ase okoba namasikani amaya asare akaroisia obwato, erinde atoorie abanto b’enyomba yaye. Ase ayio, akagambia ense ekiina, na akaba omonyamwando bw’oboronge bokonyorekana ase okwegena.
Ⅷ 11:8: Omoch 12:1-5Ase okwegena Aburaamu akaigwera Nyasae ekero arangeretigwe kogenda goika aase aria achiete konyora abe omwando oye, akaimoka akagenda, tamanya aase agochia. Ⅸ 11:9: Omoch 35:27Ase okwegena akamenya ase ense eria engeni arieretwe eira, akamenya buna omomenyi ase chiema amo na Isaka na Yakobo, abarenge abanyamwando amo nere ase eira eria eria. Ⅹ Naki igo aganyete omochie ore namaroso, oyo Nyasae aroseti na koagacha. Ⅺ 11:11: Omoch 18:11-14; 21:2Ase okwegena Sara omonyene akanyora chinguru koba morito, nonya konya oeteire emiaka yaye, ekiagera amorooche ere oyomorierete eira, ng’a nomwegenwa are. Ⅻ 11:12: Omoch 15:5; 22:17; 32:12Ase ayio, korwa ase omonto oria oyomo, nonya konya obeire buna oyokuure, abanto bakaiborwa abange buna ching’enang’eni chia igoro, na buna omokenye ore ase engegu y’enyancha, otanyare kobareka.
ⅩⅢ 11:13: Omoch 23:4; 1 Amg 29:15; Zab 39:12Aba bonsi bagakwa bare nokwegena, bataranyora ayabarieretwe eira, korende bakayarora korwa are, na koyakwania, bakaorokia ng’a nigo bare abamenyi na abaeti ase ense. ⅩⅣ Naki abagokwana amang’ana buna ayio nkoorokia bare maiso marore, ng’a nkorigia bare ense yabo abanyene. ⅩⅤ Onye barabwo mbainyorete ense eria ase baruete, anga mbanyorete ribaga koirana aroro. ⅩⅥ Korende bono mbaganetie ense ere engiya kobua, engencho yaye ense ya igoro. Ase ayio Nyasae takorora obosooku korokwa Nyasae obo, ekiagera obaroiseirie omochie.
ⅩⅦ 11:17: Omoch 22:1-14Ase okwegena Aburaamu, gachia goteemwa, akarua Isaka abe ekeng’wanso. Nere oyorieretwe chiira akarua omwana oye omomoima. ⅩⅧ 11:18: Omoch 21:12Ere nateebetigwe, “Ase Isaka oroiboro rwao narwatorwe.” ⅩⅨ Akarengereria ng’a Nyasae nanyare komobokia korwa ase abakuure. Ase ayio akamonyora agwo agwo, buna omogwekano. ⅩⅩ 11:20: Omoch 27:27-29,39,40Ase okwegena Isaka agasesenia Yakobo na Esau ase amang’ana agochi‐gocha. ⅩⅪ 11:21: a Omoch 48:1-20; b Omoch 47:31Ase okwegena Yakobo, ekero arenge ang’e nogokwa, agasesenia kera oyomo bw’abana ba Yusufu, agasasiima bwesiirerete enyimbo yaye. ⅩⅫ 11:22: Omoch 50:24,25; Okong’ 13:19Ase okwegena Yusufu, ekero abeire ang’e nomoerio bw’obogima bwaye, agakwana igoro y’okong’anyigwa kw’Abaisraeli, akabachikera amang’ana igoro y’amauga aye.
ⅩⅩⅢ 11:23: a Okong’ 2:2; b Okong’ 1:22Ase okwegena Musa, ekero aiboretwe, akabiswa ase engaki y’emetienyi etato nabaibori baye, ekiagera baroche ng’a nomwana omuya, gose tibairogete ogochika kw’omorwoti. ⅩⅩⅣ 11:24: Okong’ 2:10-12Ase okwegena Musa, kabeire omonto omonene, akaanga tarokwa omwana bw’omoiseke o Farao, ⅩⅩⅤ agachoora ng’a mbuya konyora emechando amo nabaanto ba Nyasae kobua kwegokia ase ebibe ase ekero egeke. ⅩⅩⅥ Ere nigo abarete ogochaaywa ase engencho ya Kristo ng’a nobonda kobua chiniibo chia Misiri, ekiagera arigereretie eng’eria ere bosio. ⅩⅩⅦ Ase okwegena akarua Misiri, tairoka endamwamu y’omorwoti, ekiagera aremereretie buna oyororire ere oyotari kororekana. ⅩⅩⅧ 11:28: Okong’ 12:21-30Ase okwegena akaroisia Epasaka na kogindia amanyinga, erinde oyoraache goita abana abatangi tabakuna, ne ching’iti chintangi boigo.
ⅩⅩⅨ 11:29: Okong’ 14:21-31Ase okwegena Abaisraeli bagaeta egati y’Enyancha Embariri buna ase ense enyomo. Korende Abamisiri barabwo bagachia goteema gokora bo, bakamerwa nenyancha. ⅩⅩⅩ 11:30: Yosh 6:12-21Ase okwegena chindwaki chia Yeriko chikagwa gachiaetananirwe ase engaki y’amatuko atano na abere. ⅩⅩⅪ 11:31: a Yosh 6:22-25; b Yosh 2:1-21Ase okwegena Rahabu, oria omotayayi, taitetwe amo nabwo bataigwerete, ekiagera aroisetie abanto baria chirooti nomorembe. ⅩⅩⅫ 11:32: a Abag 6:11—8:32; b Abag 4:6—5:31; c Abag 13:2—16:31; d Abag 11:1—12:7; e 1 Sam 16:1—1 Abar 2:11; f: 1 Sam 1:1—25:1Naende inki ndakwane? Naki engaki tekong’isana gokwana igoro ya Gidioni, na Baraki, na Samusoni, na Yefita, na Daudi, na Samweli, na ababani. ⅩⅩⅩⅢ 11:33: Dan 6:1-27Abwo ase okwegena bakabua amarwoti, bagakora oboronge, bakanyoora ayabarieretwe chiira, bagasieka emenwa ye chindo. ⅩⅩⅩⅣ 11:34: Dan 3:1-30Naende barabwo bakarimia chinguru chi’omorero, bagetooria korwa ase obwoge bw’omoro, bakabeekwa chinguru magega y’oboreu bwabo, bakaba abakong’u ase esegi, bagaseria emeganda y’abarwani y’ababisa. ⅩⅩⅩⅤ 11:35: 1 Abar 17:17-24; 2 Abar 4:25-37Abakungu bakanyora naende abakwete babo ase okobokigwa. Abande bagaitwa bobe goika bagakwa, tibancha gosiborwa, erinde banyore okobokigwa okore okuya kobua. ⅩⅩⅩⅥ 11:36: 1 Abar 22:26,27; 2 Amg 18:25,26; Yer 20:2; 37:15; 38:6Abande bagachandeka ase ogochecherigwa na goakwa chinkini, naende bagasibwa nebinyuri na kobekwa chichela ime. ⅩⅩⅩⅦ 11:37: 2 Amg 24:21Bagaakwa amagena, bagateemwa, bakanachwa ne chinseke, bagaitwa nemeyio ya birende. Naende bagaetanana beboetie chingobo chi’eching’ondi na echie chimbori, bakaba abaremerwa, bagachandwa na gokorwa bobe, ⅩⅩⅩⅧ abanto ense etagwenere koba nabarabwo. Barabwo nigo barenge goetanana ase chirooro na ase ebitunwa, ase amabwago na amakuruma.
ⅩⅩⅩⅨ Abanto aba bonsi babereirwe kirori goetera ase okwegena kwabo, korende tibanyora ayabarieretwe eira, ⅩⅬ ekiagera Nyasae natang’anete gotogachera intwe egento kere ekiya kobua, naki barabwo tibaikeranetigwe intwe totaiyo.

- ABAIBERANIA
- <
- Ⅺ
- >

Ⅺ:Ⅲ 11:3: Omoch 1:1; Zab 33:6,9; Yoh 1:3

Ⅺ:Ⅳ 11:4: Omoch 4:3-10

Ⅺ:Ⅴ 11:5: Omoch 5:21-24

Ⅺ:Ⅶ 11:7: Omoch 6:13-22

Ⅺ:Ⅷ 11:8: Omoch 12:1-5

Ⅺ:Ⅸ 11:9: Omoch 35:27

Ⅺ:Ⅺ 11:11: Omoch 18:11-14; 21:2

Ⅺ:Ⅻ 11:12: Omoch 15:5; 22:17; 32:12

Ⅺ:ⅩⅢ 11:13: Omoch 23:4; 1 Amg 29:15; Zab 39:12

Ⅺ:ⅩⅦ 11:17: Omoch 22:1-14

Ⅺ:ⅩⅧ 11:18: Omoch 21:12

Ⅺ:ⅩⅩ 11:20: Omoch 27:27-29,39,40

Ⅺ:ⅩⅪ 11:21: a Omoch 48:1-20; b Omoch 47:31

Ⅺ:ⅩⅫ 11:22: Omoch 50:24,25; Okong’ 13:19

Ⅺ:ⅩⅩⅢ 11:23: a Okong’ 2:2; b Okong’ 1:22

Ⅺ:ⅩⅩⅣ 11:24: Okong’ 2:10-12

Ⅺ:ⅩⅩⅧ 11:28: Okong’ 12:21-30

Ⅺ:ⅩⅩⅨ 11:29: Okong’ 14:21-31

Ⅺ:ⅩⅩⅩ 11:30: Yosh 6:12-21

Ⅺ:ⅩⅩⅪ 11:31: a Yosh 6:22-25; b Yosh 2:1-21

Ⅺ:ⅩⅩⅫ 11:32: a Abag 6:11—8:32; b Abag 4:6—5:31; c Abag 13:2—16:31; d Abag 11:1—12:7; e 1 Sam 16:1—1 Abar 2:11; f: 1 Sam 1:1—25:1

Ⅺ:ⅩⅩⅩⅢ 11:33: Dan 6:1-27

Ⅺ:ⅩⅩⅩⅣ 11:34: Dan 3:1-30

Ⅺ:ⅩⅩⅩⅤ 11:35: 1 Abar 17:17-24; 2 Abar 4:25-37

Ⅺ:ⅩⅩⅩⅥ 11:36: 1 Abar 22:26,27; 2 Amg 18:25,26; Yer 20:2; 37:15; 38:6

Ⅺ:ⅩⅩⅩⅦ 11:37: 2 Amg 24:21

© 2021 KENBS