- OKONG’ANYA
- <
- ⅩⅩ
- >

ⅩⅩ
Amachiiko ikomi a Nyasae
(Okoir 5:1-21)
Ⅰ Nyasae agakwana amang’ana aya onsi, agateeba, Ⅱ “Inche ninche Nyasae Omonene, oyokorusetie ase ense ya Misiri, ase ense y’obosomba.
Ⅲ “Toba ne chinyasae chinde otatiga inche.
Ⅳ 20:4: Okong’ 34:17; Abal 19:4; 26:1; Okoir 4:15-18; 27:15“Tobaisa gwekorera omogwekano bw’ogosasimwa, omogwekano o getongwa kende gionsi kere igoro, gose kere ense, gose kere ime ase amaache inse y’ense. Ⅴ 20:5: Okong’ 34:6,7; Omob 14:18; Okoir 7:9,10Tobaisa gotugama gose gosasiima emegwekano ekorire, ekiagera inche ninche Nyasae Omonene, Nyasae bwe risemi*20:5 risemi: Endamwamu. Ase engencho y’amabe yabaibori nigo nkoa abana egesusuro goika ekiaare kia gatato na egia kane, abwo bangechete. Ⅵ Korende nigo nkoborokia obwanchani bwane botari koera goika ebiaare chilifu, ase abwo banyanchete na babwatete amachiiko aane.
Ⅶ 20:7: Abal 19:12“Toriatora bosa na korikorera bobe erieta ria Nyasae Omonene, ekiagera Omonene tagotiga komoa egesusuro omonto oria okoriatora bosa na korikorera bobe erieta riaye.
Ⅷ 20:8: Okong’ 16:23-30; 31:12-14“Riinyore na korisika rituko ri’Esabato, orirende ribe richenu. Ⅸ 20:9: Okong’ 23:12; 31:15; 34:21; 35:2; Abal 23:3Amatuko atano na rimo okore emeremo yao yonsi, Ⅹ korende rituko ria gatano na kabere nerituko ri’Esabato, riatananetwe na Nyasae oo. Ase rituko erio tokora emeremo ende yonsi, aye, gose omwana oo, omomura gose omoiseke, nonya nomosomba oo, omomura gose omoiseke, gose chitugo chiao, gose omomenyi ore ase omochie oo. Ⅺ 20:11: Omoch 2:1-3; Okong’ 31:17Naki ase amatuko atano na rimo nar’Omonene atongete igoro na ense, ne chinyancha, na bionsi ebire imeo; agatimoka ase rituko ria gatano na kabere. Ase ayio Omonene agasesenia rituko ri’Esabato, akariatanana ribe richenu.
Ⅻ 20:12: a Okoir 27:16; Mat 15:4; 19:19; Mar 7:10; 10:19; Luk 18:20; Abaef 6:2; b Abaef 6:3“Sika iso na nyoko, nario oramenye amatuko amange ase ense eye Omonene, are ang’e gokoa.
ⅩⅢ 20:13: Omoch 9:6; Abal 24:17; Mat 5:21; 19:18; Mar 10:19; Luk 18:20; Abar 13:9; Yakb 2:11“Toita.
ⅩⅣ 20:14: Abal 20:10; Mat 5:27; 19:18; Mar 10:19; Luk 18:20; Abar 13:9; Yakb 2:11“Totomana.
ⅩⅤ 20:15: Abal 19:11; Mat 19:18; Mar 10:19; Luk 18:20; Abar 13:9“Toiba.
ⅩⅥ 20:16: Okong’ 23:1; Mat 19:18; Mar 10:19; Luk 18:20“Tomotebera omogisangio oo oborimo.
ⅩⅦ 20:17: Abar 7:7; 13:9“Tobaisa kogania enyomba y’omoamate oo. Tobaisa kogania omokungu bw’omoamate oo, nonya nomosomba oye, omomura gose omoiseke, gose eng’ombe yaye, gose etigere yaye, gose kende gionsi omoamate oo abwate.”
Abanto bakoondoka
(Okoir 5:22-23)
ⅩⅧ 20:18: Abaibr 12:18,19Ekero abanto bonsi barooche okomesa, na koigwa enkoba na eriogi ri’egetureeri na korora egetunwa gekoimoka erioki, bakaiguswa, bagatenenera aare. ⅩⅨ Barabwo bagateebia Musa, “Kwana naintwe aye omonyene, na intwe inatogotegerere, korende Nyasae takwana naitwe ekiagera ogokwana naintwe, nigo torakwe.”
ⅩⅩ Musa akabairaneria, “Timoondoka! Naki Nyasae nigo achire kobateema inwe, erio egere mogenderere komoiroka, erinde timokora ebibe.” ⅩⅪ Abanto bonsi bagatenena aare, korende Musa ere akagenda ang’e ase riire riria rimwamu, ase Nyasae arenge.
Amachiiko igoro y’ebisasimero
ⅩⅫ Omonene agateebia Musa, “Amang’ana aya naro orateebie Abaisraeli: Inwe abanyene mwarorire ng’a nigo nakwanire nainwe korwa igoro. ⅩⅩⅢ Timwekorera chinyasae chinde chi’echifeta gose echie chitaabu chi’ogosasimwa; monsasime inche bweka. ⅩⅩⅣ Ong’agachere egesasiimero ki’amaroba, onduere ebing’wanso igoro yaye, ebing’wanso bi’ogosambwa, na ebi’omorembe, korwa ase ching’ondi chiao, ne chiombe chiao. Kera aase ndatebe onsasimere, ninchiche asore, ngosesenie. ⅩⅩⅤ 20:25: Okoir 27:5-7; Yosh 8:31Onye gokong’agachera egesasiimero ki’amagena, tokeagacha namagena abaachire; ekiagera onye gokoyabaacha nebikorero biao, rirorio kwayabekire riko. ⅩⅩⅥ Naende totiirera ebiriinero igoro, gokogenda ase egesasiimero, egetirianda kiao tikebaisa kooroka.”

- OKONG’ANYA
- <
- ⅩⅩ
- >

ⅩⅩ:Ⅳ 20:4: Okong’ 34:17; Abal 19:4; 26:1; Okoir 4:15-18; 27:15

ⅩⅩ:Ⅴ 20:5: Okong’ 34:6,7; Omob 14:18; Okoir 7:9,10

*ⅩⅩ:Ⅴ 20:5 risemi: Endamwamu

ⅩⅩ:Ⅶ 20:7: Abal 19:12

ⅩⅩ:Ⅷ 20:8: Okong’ 16:23-30; 31:12-14

ⅩⅩ:Ⅸ 20:9: Okong’ 23:12; 31:15; 34:21; 35:2; Abal 23:3

ⅩⅩ:Ⅺ 20:11: Omoch 2:1-3; Okong’ 31:17

ⅩⅩ:Ⅻ 20:12: a Okoir 27:16; Mat 15:4; 19:19; Mar 7:10; 10:19; Luk 18:20; Abaef 6:2; b Abaef 6:3

ⅩⅩ:ⅩⅢ 20:13: Omoch 9:6; Abal 24:17; Mat 5:21; 19:18; Mar 10:19; Luk 18:20; Abar 13:9; Yakb 2:11

ⅩⅩ:ⅩⅣ 20:14: Abal 20:10; Mat 5:27; 19:18; Mar 10:19; Luk 18:20; Abar 13:9; Yakb 2:11

ⅩⅩ:ⅩⅤ 20:15: Abal 19:11; Mat 19:18; Mar 10:19; Luk 18:20; Abar 13:9

ⅩⅩ:ⅩⅥ 20:16: Okong’ 23:1; Mat 19:18; Mar 10:19; Luk 18:20

ⅩⅩ:ⅩⅦ 20:17: Abar 7:7; 13:9

ⅩⅩ:ⅩⅧ 20:18: Abaibr 12:18,19

ⅩⅩ:ⅩⅩⅤ 20:25: Okoir 27:5-7; Yosh 8:31

© 2021 KENBS