- 1 PETERO
- <
- Ⅴ
- >

Ⅴ
Risia riicho ria Nyasae
Ⅰ Nasoroire abagaaka abare ase egati yaino, inche buna omogaka omogisangio obo, na kirori bw’ogochandwa gwa Kristo, na omobwatani bw’obonene boria borache koorokigwa: Ⅱ 5:2: Yoh 21:15-17Risia riicho ria Nyasae eriabekirwe ase more, tari ase okobetererigwa korende ase ogwancha buna Nyasae anchete, tari ase okonyora kw’oborianania, korende ase omoyo bw’okwerwa. Ⅲ Timoba abagwekora abanene igoro ase abwo mwaeirwe, korende mobe ekiorokererio ekiya ase riicho riria. Ⅳ Na Omorisia omonene karaoroke namonyore egutwa y’obonene etari gosareka. Ⅴ 5:5: Emeb 3:34Naboigo nainwe abamore abake, mwebeke inse ase abagaaka. Na inwe mwensi eboyie oboitongo buna orokini, monyare gokorerana, ekiagera nigo eriikire,
“Nyasae nigo akwanga abare abaenenu,
korende abare abaitongo nigo akobaa obuya.”
Ⅵ 5:6: Mat 23:12; Luk 14:11; 18:14Ase ayio, ekeyie inse y’okoboko kwa Nyasae okore nokobua, erinde ere abaimokererie igoro ase ekero kiaye. Ⅶ Motweke ogwechanda kwaino gwonsi, ekiagera ere nigo agwechanda mono ase engencho yaino. Ⅷ Mobe aberiti na korenda! Naki omosoeri oino Saitani nigo agoetanana na koruma buna endo ekoruma, ekorigia omonto erie. Ⅸ Mwange ere, na motenene bokong’u ase okwegena, momanye ng’a ogochandwa okwo okwo gwaikeranigwe ase abamino abare ase ense engima. Ⅹ Na Nyasae bw’obuya bwonsi, oyo obarangeirie mosoe ase obonene bwaye bwa kare na kare ase Kristo, komwaikire gochandwa ase ekero egeke, ere omonyene nabaroisie, na abakong’ie, ababeeke chinguru na kobabeeka ase oboroso obuya. Ⅺ Okobua nokwaye goika kare na kare. Amina.
Amakwania ’ogokoorera
Ⅻ 5:12: Ogok 15:22,40Ase okoboko gwa Silivano, oyominto omwegenwa buna ndoche, nabarikeire ase amang’ana amake, kobasorora na koorokia ng’a obo nabwo obuya bw’ekeene bwa Nyasae. Tenena bokong’u ase obwo. ⅩⅢ 5:13: Ogok 12:12,25; 13:13; 15:37-39; Abakol 4:10; Filem 1:24Ekanisa ya Babiloni eyachorirwe amo nainwe yabakwanirie. Nonya Mariko, omwana one, obakwanirie. ⅩⅣ Kwanania ase okonyunyuntana ase obwanchani.
Omorembe obe amo nainwe mwensi, abamore ase Kristo Yeso.

- 1 PETERO
- <
- Ⅴ
- >

Ⅴ:Ⅱ 5:2: Yoh 21:15-17

Ⅴ:Ⅴ 5:5: Emeb 3:34

Ⅴ:Ⅵ 5:6: Mat 23:12; Luk 14:11; 18:14

Ⅴ:Ⅻ 5:12: Ogok 15:22,40

Ⅴ:ⅩⅢ 5:13: Ogok 12:12,25; 13:13; 15:37-39; Abakol 4:10; Filem 1:24

© 2021 KENBS