- ZABURI
- <
- ⅩⅭⅤ
- >

ⅩⅭⅤ
Abanto bonsi, togia Omonene!
Ⅰ Inchuo, tomoterere Omonene Nyasae nomogooko,
inchwo, tomochengere oyore egetare ki’ogotooreka gwaito!
Ⅱ Inchuo, togende ase obosio bwaye ase okomoakera ng’a mbuya mono,
tomochengere namatera ay’ogotogia!
Ⅲ Naki Omonene nere Nyasae ore omonene,
nere Omorwoti omonene obuete chinyasae chionsi.
Ⅳ Ere nigo abwatete amakura ’ense ase okoboko kwaye,
naboigo nebitunwa ebitambe bire ebiaye.
Ⅴ Enyancha neyaye, ekiagera nere oyetongete,
okoboko kwaye nakwo kwabombete ense enyomo.
Ⅵ Inchuo, twekumbe ase obosio bw’Omonene,
totung’ame asare, ekiagera nere ototongete.
Ⅶ 95:7: Abaibr 3:7-11 95:7: Abaibr 3:15; 4:7Ere nere Nyasae oito,
na intwe nigo tore abanto b’oborisia bwaye,
nigo tore ching’ondi chire ase oborendi bwaye.
Naki yare koba buya onye rituko ria reero mwategerera eriogi riaye!
Ⅷ 95:8: Okong’ 17:1-7; Omob 20:2-13Timokong’ia chinkoro chiaino, buna abakoro bakorete aaria Meriba*95:8 Meriba: rora Okong’ 17:7;
na buna bakorete ase rituko riria aaria Masa†95:8 Masa: rora Okong’ 17:7 agwo ase erooro.
Ⅸ Aaria chisokoro chiaino nigo chianteemete,
nonya chiaroche emeremo yane nigo chiandengete.
Ⅹ Ase engaki y’emiaka emerongo ene,
nigo nagechetigwe nekiaare keria,
ngateba, “Abanto aba nabasareku ase chinkoro chiabo ime,
tibaraareti chinchera chiane.”
Ⅺ 95:11: a Omob 14:20-23; Okoir 1:34-36; Abaibr 4:3,5; b Okoir 12:9,10Ase ayio ngatiana ase endamwamu yane
ng’a tibagosoa ase ogotimoka kwane.

- ZABURI
- <
- ⅩⅭⅤ
- >

ⅩⅭⅤ:Ⅶ 95:7: Abaibr 3:7-11

ⅩⅭⅤ:Ⅶ 95:7: Abaibr 3:15; 4:7

ⅩⅭⅤ:Ⅷ 95:8: Okong’ 17:1-7; Omob 20:2-13

*ⅩⅭⅤ:Ⅷ 95:8 Meriba: rora Okong’ 17:7

†ⅩⅭⅤ:Ⅷ 95:8 Masa: rora Okong’ 17:7

ⅩⅭⅤ:Ⅺ 95:11: a Omob 14:20-23; Okoir 1:34-36; Abaibr 4:3,5; b Okoir 12:9,10

© 2021 KENBS